El 33 Polisònic Gandia es celebrarà del 28 de juliol al 20 d'agost
04 juliol 2022

## El 33 Polisònic Gandia es celebrarà del 28 de juliol al 20 d'agost04 juliol 2022Última actualització: 04 juliol 2022

![](../gestion/img/bc90b978e4aca03bc6c56169586ad5f7f56e4af4860821eedd9b9fdfcb9062d6.jpg)  
  

Arriba la 33 edició del festival Polisònic Gandia, del 28 de juliol al 20 d’agost, al jardí de la Casa de Cultura Marqués de González de Quirós. L’han presentat aquest matí el regidor de Cultura, Nahuel González, i el tècnic programador del festival, Eudald González.

Aquest festival musical, l’únic que no es va aturar durant la pandèmia, obrirà de nou les seues portes sense restriccions d’aforament. Vora 600 persones podran gaudir assegudes de 9 actuacions que “aborden diferents estils musicals no comercials, com ara el jazz, soul, rockabilly, música tradicional americana o cubana...” ha puntualitzat el regidor de Cultura.

Tots els concerts començaran a les 21:30 h, el mateix horari que a l’edició passada, i tindran un cost d’entrada. L’única excepció serà el concert celebrat el 28 de juliol, una mena d’homenatge a Graham Foster pels 50 anys damunt dels escenaris que tindrà lloc a les 20 h amb entrada gratuïta per donar-li major acollida.

Un dels fets a destacar és que, a banda de hi haure 4 grups musicals amb noms femenins, pràcticament el 50% dels artistes seran dones. Per altra banda, aquesta edició comptarà amb la novetat de ficar a l’abast abonaments d’assistència per a diversos o tots els concerts. “Aquest fet esdevé per tenir un públic molt fidel que repeteix o inclòs està tots els dies”, ha afirmat el tècnic.

Les entrades es podran adquirir a partir de hui a la pàgina web d’Instanticket ([https://www.instanticket.es/](https://www.instanticket.es/)) o a la Casa de Cultura (11 a 13:30h – 18 a 20:30 h). El preu de l’entrada per concert serà de 10 € (8€ carnet jove i pensionista). El cost de l’abonament per 4 concerts és de 36 € (28 carnet jove i pensionista) i de 64 € (48 carnet jove i pensionista) l’abonament per a gaudir completament del festival. Aquests tan sols es podran comprar físicament a la Casa de Cultura.

El pressupost del festival és d’aproximadament uns 40.000 €, una xifra que pràcticament es recupera a través d’algunes subvencions i la venda d’entrades. “L’aposta cultural és molt important i els dies de Polisònic seran dies d’alegria”, ha destacat l’edil.

**Programa (tots els concerts a les 21:30 h excepte el primer)**

\- Dijous 28 de juliol a les 20:00 h: Graham Foster Band dt. Antonio Serrano.

\- Divendres 29 de juliol: Septeto Santiaguero

\- Dissabte 30 de juliol: Violincheli Brothers

\- Divendres 5 d’agost: Viktoritja Pilatovic Quartet

\- Dissabte 6 d’agost: La Perra Blanco

\- Divendres 12 d’agost: Barcelona Bluegrass Band

\- Dissabte 13 d’agost: Koko Jean & The Tonics

\- Divendres 19 d’agost: Laureana

\- Dissabte 20 d’agost: Jove Big Band Sedajazz

[Twittear](https://twitter.com/share)